PST følger opp bekymringsmeldinger om asylsøkere

Politiets sikkerhetstjeneste (PST) har den siste tiden mottatt flere hundre bekymringsmeldinger knyttet til asylsøkere. I noen av sakene er det blitt funnet bilder av avkappede hoder og IS-symboler.

PST-oL1mDD71qD.jpg

Ntb

13. des. 2015 06:27 Sist oppdatert 13. desember 2015

PST bekrefter overfor VG at de har folk ved registreringsmottaket i Råde, der de hjelper Politiets utlendingsenhet (PU) med sikkerhetsvurderinger.

— Vi har mottatt et tresifret antall bekymringsmeldinger fra Politiets utlendingsenhet, fra ansatte i PU, fra UDI og fra asylmottakene. Vår jobb er å vurdere disse meldingene, sier seksjonssjef Erik Haugland i PST til avisen.

Blant annet har politiet funnet bilder av likvideringer og personer som holder avkappede hoder. Det er også funnet symboler og tegn som kan knyttes til IS.

I flere av sakene har PST bedt PU om å gjøre grundigere registrering av asylsøkerne og i noen tilfeller er UDI bedt om å fremskynde asylintervjuet. Kun i et lite antall saker har PST sittet igjen med en «rest-bekymring» etter undersøkelser.

— Det kan være flere årsaker til at man har slike bilder. Man kan være et vitne og ha et ønske om å vise det man har sett, eller man kan ha vært taktisk og ha symboler knyttet til organisasjoner som kontrollerer områder man passerer gjennom. Det som ser alarmerende ut, kan ha andre forklaringer, sier Haugland.

Før antallet asylsøkere eksploderte i høst, hadde nordmenn en mer positiv holdning til innvandring: